section_heading: Smrt
paragraph_text: U subotu, 27. travnja 1996., Colby umire u nesreći s čamcem blizu svojega doma u Rock Pointu, Maryland. Postoje nagađanja da je njegova smrt namještena ili da je riječ o samoubojstvu. Istražni sudac države Maryland, međutim, tvrdi da je Colby pretrpio srčani ili moždani udar zbog naslaga u arterijama te je pao u vodu nakon čega se utopio. Većina Colbyjeve obitelji i njegovih biografa gledaju na smrt kao kompletno nekonzistentu s njegovim karakterom. Međutim, u dokumentarnom filmu kojeg je uredio Colbyjev sin Carl Colby, nagađa se da je Colby jednostavno „...imao dovoljno od svojeg života“. Colby je bio temom biografije, Lost Crusader („Izgubljeni križar“), autora Johna Pradosa, objavljenoj 2003. Njegov sin Carl Colby plasirao je dokumentarni film na temu očeva profesionalnog i privatnog života, pod naslovom The Man Nobody Knew, koji je prvi puta prikazan 2011. Randall B. Woods, istaknuti profesor povijesti na Sveučilištu Arkanzas (William J. Fulbright School at the University of Arkansas) također radi na biografiji Colbyja.